РЕПУБЛИКА СРБИЈА

НАРОДНА СКУПШТИНА

Одбор за уставна питања

и законодавство

04 Број: 06-2/115-15

18. март 2015. године

Б е о г р а д

З А П И С Н И К

94. СЕДНИЦЕ ОДБОРА ЗА УСТАВНА ПИТАЊА И ЗАКОНОДАВСТВО НАРОДНЕ СКУПШТИНЕ, ОДРЖАНЕ 18. МАРТА 2015. ГОДИНЕ

Седница је почела у 9,30 часова.

 Седницом је председавао др Александар Мартиновић, председник Одбора.

 Седници су присуствовали чланови Одбора: Верољуб Арсић, Бранка Јанковић (није унета у е-парламент), Драган Николић, Јасмина Обрадовић, заменик члана Биљане Пантић Пиље, Светислав Вукмирица, Драган Половина, Жарко Мићин, проф. др Јанко Веселиновић, Жарко Обрадовић, Балинт Пастор и Мирко Чикириз.

 Седници нису присуствовали чланови Одбора: Тања Томашевић Дамњановић, Неђо Јовановић, Петар Петровић, Весна Бесаровић и Весна Мартиновић, као ни њихови заменици.

Седници су присуствовали: Александра Јерков, народни посланик, Радмила Јагодић, помоћник министра, Весна Хрељац Ивановић, помоћник министра, Саша Новаковић, виши саветник, Милунка Милановић, начелник Одељења и Александар Симовић, саветник, из Министарства финансија, Владимир Пешић, помоћник министра, Татјана Пријић, руководилац Групе и Зоран Милошевић, помоћник министра, из Министарства за рад, запошљавање, борачка и социјална питања.

На предлог председника Одбора, са допуном дневног реда, једногласно (са 10 гласова за) је усвојен следећи

Д н е в н и р е д:

 - Усвајање записника 93. седнице Одбора;

 1. Разматрање Предлога закона о утврђивању јавног интереса и посебним поступцима експропријације и издавања грађевинске дозволе ради реализације пројекта изградње ''Београд на води'', који је поднела Влада;

 2. Разматрање Предлога закона о ограничавању располагања имовином у циљу спречавања тероризма, који је поднела Влада;

 3. Разматрање Предлога закона о изменама и допунама Царинског закона, који је поднела Влада;

 4. Разматрање Предлога закона о потврђивању Споразума о зајму између KfW, Франкфурт на Мајни и Републике Србије, у износу до 15.000.000 евра за Пројекат ''Енергетске ефикасности у јавним објектима'', који је поднела Влада;

 5. Разматрање Предлога закона о потврђивању Споразума између Владе Републике Србије и Савета министара Републике Албаније о узајамној помоћи у спречавању, истраживању и сузбијању царинских прекршаја, који је поднела Влада;

 6. Разматрање Предлога закона о кретању уз помоћ пса водича, који је поднела Влада;

 7. Разматрање Предлога закона о потврђивању Споразума између Владе Републике Србије и Владе Републике Француске о социјалној сигурности, који је поднела Влада;

 8. Разматрање Предлога за доношење аутентичног тумачења одредаба члана 13. став 3. тачка 5) Закона о основама система образовања и васпитања („Службени гласник Републике Србије“ бр. 72/09, 52/11 и 55/13), који је поднела  Група од 15 народних посланика;

 9. Разматрање Предлога закона о употреби знаковног језика, који је поднела Влада.

 Пре преласка на разматрање утврђеног дневног реда, Одбор је једногласно усвојио записник са 93 седнице, одржане 18. марта 2015. године.

 Прва тачка дневног реда. Разматрање Предлога закона о утврђивању јавног интереса и посебним поступцима експропријације и издавања грађевинске дозволе ради реализације пројекта изградње ''Београд на води'', који је поднела Влада;

 У дискусији на Предлог закона учествовали су чланови Одбора проф. др Јанко Веселиновић, Верољуб Арсић, Жарко Обрадовић, Александра Јерков, народни посланик и Радмила Јагодић, помоћник министра финансија у Министарству финансија.

 Одбор је размотрио Предлог закона о утврђивању јавног интереса и посебним поступцима експропријације и издавања грађевинске дозволе ради реализације пројекта изградње ''Београд на води'', који је поднела Влада, у начелу и сматра да је Предлог закона у складу са Уставом и правним системом Републике Србије.

 Одбор је одлуку донео већином гласова (са 9 гласова за, један није гласао).

 За известиоца Одбора на седници Народне скупштине одређен је председник Одбора.

 Друга тачка дневног реда. Разматрање Предлога закона о ограничавању располагања имовином у циљу спречавања тероризма, који је поднела Влада.

 Одбор је размотрио Предлог закона о ограничавању располагања имовином у циљу спречавања тероризма, који је поднела Влада у начелу и сматра да је Предлог закона у складу са Уставом и правним системом Републике Србије.

 Одбор је одлуку донео једногласно (са 10 гласова за).

 За известиоца Одбора на седници Народне скупштине одређен је председник Одбора.

 Трећа тачка дневног реда. Разматрање Предлога закона о изменама и допунама Царинског закона, који је поднела Влада.

 Одбор је размотрио Предлог закона о изменама и допунама Царинског закона, који је поднела Влада, у начелу и сматра да је Предлог закона у складу са Уставом и правним системом Републике Србије.

 Одбор је одлуку донео једногласно (са 10 гласова за).

 За известиоца Одбора на седници Народне скупштине одређен је председник Одбора.

 Четврта тачка дневног реда. . Разматрање Предлога закона о потврђивању Споразума о зајму између KfW, Франкфурт на Мајни и Републике Србије, у износу до 15.000.000 евра за Пројекат ''Енергетске ефикасности у јавним објектима'', који је поднела Влада.

 Одбор је размотрио Предлог закона о потврђивању Споразума о зајму између KfW, Франкфурт на Мајни и Републике Србије, у износу до 15.000.000 евра за Пројекат „Енергетске ефикасности у јавним објектима“, који је поднела Влада, у начелу и сматра да је Предлог закона у складу са Уставом и правним системом Републике Србије.

 Одбор је одлуку донео једногласно (са 10 гласова за).

 За известиоца Одбора на седници Народне скупштине одређен је председник Одбора.

 Пета тачка дневног реда. Разматрање Предлога закона о потврђивању Споразума између Владе Републике Србије и Савета министара Републике Албаније о узајамној помоћи у спречавању, истраживању и сузбијању царинских прекршаја, који је поднела Влада.

 Одбор је размотрио Предлог закона о потврђивању Споразума између Владе Републике Србије и Савета министара Републике Албаније о узајамној помоћи у спречавању, истраживању и сузбијању царинских прекршаја, који је поднела Влада, у начелу и сматра да је Предлог закона у складу са Уставом и правним системом Републике Србије.

Одбор је одлуку донео једногласно (са 10 гласова за).

За известиоца Одбора на седници Народне скупштине одређен је председник Одбора.

 Шеста тачка дневног реда. Разматрање Предлога закона о кретању уз помоћ пса водича, који је поднела Влада.

 Одбор је размотрио Предлог закона о кретању уз помоћ пса водича, који је поднела Влада, у начелу и сматра да је Предлог закона у складу са Уставом и правним системом Републике Србије.

Одбор је одлуку донео једногласно (са 10 гласова за).

За известиоца Одбора на седници Народне скупштине одређен је председник Одбора.

 Седма тачка дневног реда, Разматрање Предлога закона о потврђивању Споразума између Владе Републике Србије и Владе Републике Француске о социјалној сигурности, који је поднела Влада.

 Одбор је размотрио Предлог закона о потврђивању Споразума између Владе Републике Србије и Владе Републике Француске о социјалној сигурности, који је поднела Влада, у начелу и сматра да је Предлог закона у складу са Уставом и правним системом Републике Србије.

Одбор је одлуку донео једногласно (са 10 гласова за).

За известиоца Одбора на седници Народне скупштине одређен је председник Одбора.

 Осма тачка дневног реда. Разматрање Предлога за доношење аутентичног тумачења одредаба члана 13. став 3. тачка 5) Закона о основама система образовања и васпитања („Службени гласник Републике Србије“ бр. 72/09, 52/11 и 55/13), који је поднела  Група од 15 народних посланика;

 У дискусији на Предлог за доношење аутентичног тумачења Закона учествовала је Александра Јерков, народни посланик, једна од подносилаца захтева за аутентичним тумачењем.

 Одбор је размотрио Предлог за доношење аутентичног тумачења одредаба члана 13. став 3. тачка 5) Закона о основама система образовања и васпитања („Службени гласник Републике Србије“ бр. 72/09, 52/11 и 55/13), који је поднела  Група од 15 народних посланика, оценио да је Предлог за доношење аутентичног тумачења оправдан, припремио је Предлог аутентичног тумачења ради достављана подносиоцу предлога и Народној скупштини, која о њему одлучује.

Одбор је одлуку донео једногласно (са 10 гласова за).

За известиоца Одбора на седници Народне скупштине одређен је председник Одбора.

 Девета тачка дневног реда. Разматрање Предлога закона о употреби знаковног језика, који је поднела Влада.

Одбор је размотрио Предлог закона о употреби знаковног језика, који је поднела Влада, у начелу и сматра да је Предлог закона у складу са Уставом и правним системом Републике Србије.

 Одбор је одлуку донео већином гласова (са 9 гласова за, један није гласао).

За известиоца Одбора на седници Народне скупштине одређен је председник Одбора.

 Седница је завршена у 10,25 часова.

Саставни део записника чине стенографске белешке.

 СЕКРЕТАР ПРЕДСЕДНИК

др Радоје Церовић др Александар Мартиновић